
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanței de urgență a  Guvernului nr.  73/2014 pentru aprobarea unor măsuri derogatorii de la dispoziţiile Legii 500/2002 privind finanţele publice şi ale Legii responsabilităţii fiscal-bugetare nr. 69/2010, trimis spre dezbatere în fond cu adresa nr. PLx.24/2015 din 9 februarie 2015, înregistrat sub nr. 4c-2/82 din 10 februarie 2015, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor organice.

PREŞEDINTE,

Viorel ŞTEFAN
Parlamentul  României

RAPORT
asupra proiectului de Lege pentru aprobarea Ordonanței de urgență a  Guvernului nr.  73/2014 pentru aprobarea unor măsuri derogatorii de la dispoziţiile Legii 500/2002 privind finanţele publice şi ale Legii 
responsabilităţii fiscal-bugetare nr. 69/2010
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget finanțe și bănci a fost sesizată spre dezbatere, în procedură de urgenţă, în fond  cu proiectul de Lege pentru aprobarea Ordonanței de urgență a  Guvernului nr.  73/2014 pentru aprobarea unor măsuri derogatorii de la dispoziţiile Legii 500/2002 privind finanţele publice şi ale Legii responsabilităţii fiscal-bugetare nr. 69/2010, trimis spre dezbatere în fond cu adresa nr. PLx.24/2015 din 9 februarie 2015, înregistrat sub nr. 4c-2/82 din 10 februarie 2015.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 5 februarie 2015.

La întocmirea raportului s-a avut în vedere avizul favorabil al Consiliului Legislativ.
Proiectul de lege supus dezbaterii are ca obiect de reglementare introducerea unor norme derogatorii de la prevederile art.6 alin.(l) din Legea nr.500/2002 privind finanţele publice, in sensul ca legile bugetare se pot modifica, in anul 2014, prin legi de rectificare şi după data de 30 noiembrie, precum si de la prevederile art.15 alin.(2) din Legea responsabilității fiscal-bugetare nr.69/2010, in sensul ca se pot aproba, in anul 2014, mai mult de două rectificări bugetare. 
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 17 februarie 2015.
La lucrările comisiei şi-au înregistrat prezenţa 33 deputaţi din totalul de 34 de membrii ai comisiei.
La dezbaterea proiectului de lege a participat reprezentatul Ministerului Finanțelor Publice.
În urma examinării proiectului de lege şi a opiniilor exprimate, deputații prezenți la lucrări, au hotărât cu unanimitate de voturi, să supună Plenului Camerei Deputaţilor spre dezbatere şi adoptare proiectul de Lege pentru aprobarea Ordonanței de urgență a  Guvernului nr.  73/2014 pentru aprobarea unor măsuri derogatorii de la dispoziţiile Legii 500/2002 privind finanţele publice şi ale Legii responsabilităţii fiscal-bugetare nr. 69/2010  în forma adoptată de Senat.
În raport cu obiectul şi conţinutul său, proiectul de lege face parte din categoria legilor organice.
	PREŞEDINTE,

Viorel ŞTEFAN
	SECRETAR,

Mihai Aurel DONŢU


Şef serviciu

Giorgiana Ene

Consilier parlamentar

Vasilica Popa

